Pe 22 și 23 martie, târgul joburi "Bursa Angajatorilor", un eveniment dedicat pieței forței de muncă din Prahova, revine la Palatul Culturii din Ploiești cu cea de a doua ediție. Angajatori de top – CONI, Coca Cola HBC, Bergenbier, Mediurg, Carmistin, NN România, Habau, La Cocoș, British American Tobacco, Dekomte etc – au confirmat prezența, având pregătite oferte pe măsura standardelor la care se raportează.
Înființată în 1992, în Prahova, societatea CONI a devenit un brand de anvergură națională. Activitatea a început de la lucrări de construcții și instalații, rețele de gaze și apă, parcurgând pas cu pas etape din ce în ce mai complexe.
Este suficient să spunem că astăzi CONI lucrează la cel mai mare proiect național al ultimilor ani din România, Autostrada A7.
Aflându-se în permanentă dezvoltare, societatea CONI pune pe primul plan personalul angajat, ca fiind cea mai de preț resursă a companiei. Este și motivul pentru care în cadrul societății sunt prioritare remunerațiile atractive, condițiile de lucru în siguranță și într-un cadru care să îl facă pe fiecare angajat să se simtă ca în familie.
În portofoliul companiei Coni se află lucrările la Autostrada A7 – lotul 2, unde lucrările sunt în plină desfășurare și mai ales în grafic.
Și pentru că se află în permanentă dezvoltare, societatea Coni are nevoie de colaboratori noi, de personal calificat. Compania va participa la târgul de joburi de la Ploiești – Bursa Angajatorilor, pe 22 și 23 martie.
Posturile disponibile sunt:
-inginer CFDP, specializarea Drum
-inginer CFDP, specializarea Pod
-maistru construcții
-mecanici utilaje – buldoexcavator, autogreder, cilindru compactor, finisor-repartizator asfalt)
-dulgheri
-fierari
-betoniști
-asfaltatori
Bursa Angajatorilor 2024, Ediția de Primăvară
Târgul de joburi se va desfășura în Sala Coloanelor a Palatului Culturii din Ploiești, în intervalul 22 – 23 martie 2024 (vineri și sâmbătă), în intervalul orar 10.00 – 16.00 (vineri) și 10.00 – 14.00 (sâmbătă) și este organizat în parteneriat de Grupul Observatorul Prahovean și Agenția Județeană pentru Ocuparea Forței de Muncă (AJOFM) Prahova.